**2022–2026 йилларга мўлжалланган Янги Ўзбекистоннинг тараққиёт стратегиясини “Инсонга эътибор ва сифатли таълим йили”да белгиланган чора-тадбирлар ижроси тўғрисида**

**ТАҲЛИЛИЙ-МАЪЛУМОТ**

*2024 йил 10 февраль ҳолатига*

|  |  |  |  |  |
| --- | --- | --- | --- | --- |
| **Т/р** | **Амалга ошириладиган тадбир** | **Ижро муддати** | **Масъул ижрочилар** | **Амалга оширилган ишлар, тайёрланган лойиҳалар***(кимга қачон киритилганлиги,* *хат рақами ва санаси)* |
| 1. | Ўз тизимида масофадан туриб, шу жумладан мобил иловалар орқали кўрсатиладиган давлат хизматларини кўпайтириш, ундириладиган тўловлар миқдорини камайтириш, талаб қилинадиган ортиқча ҳужжатларни бекор қилиш, кўриб чиқиш жараёнлари ва муддатларини кескин қисқартириш, шаффофликни ошириш, аҳоли ва тадбиркорлар билан доимий мулоқот майдончаларини ташкил этиш, ходимларнинг муомала маданиятини юксалтириш, тезкор ва сифатли хизмат кўрсатишга ўқитиш бўйича тадбирлар дастурини тасдиқлаб, аҳоли ва тадбиркорларга эълон қилиш.***(Фармоннинг 2-банди “а” кичик банди)*** | 2023 йилмарт  | Ички ишлар вазирлиги,барча давлат органлари ва ташкилотлари  | **Тўлиқ бажарилди.**Фармоннинг 2-банди “а” кичик бандида белгиланган вазифалардан келиб чиқиб, Ички ишлар вазирлигининг давлат хизматларини кўрсатувчи *(ЙҲХХ, ЖТСХ, МваФРББ, ЭКБМ, Транспорт ва туризм объектларида хавфсизликни таъминлаш)* бўлинмалари томонидан ишчи гуруҳи тузилиб, жорий йилда кўрсатиладиган хизматларни соддалаштириш ва аҳоли ҳамда тадбиркорлар билан доимий мулоқот майдончасини шакллантириш бўйича дастурлар ишлаб чиқилиб, 2023 йил 15 мартда тасдиқланган ҳамда фуқаролар ва тадбиркорлик субъектларини дастур билан таништириш учун Ички ишлар вазирлигининг расмий веб саҳифаларида эълон қилинган. |
| 2. | Аҳолининг ижтимоий ҳимояга муҳтож қатламлари (ногиронлиги бўлган шахслар, оғир беморлар, кексалар ва бошқалар)га миграция ва фуқароликни расмийлаштириш соҳасидаги давлат хизматларини доимий яшаш ёки вақтинча турган жойига чиқиш орқали кўрсатилган хизматучун **қўшимча тўлов ундирилмаган ҳолда кўрсатиш йўлга қўйиш.*****(Фармоннинг 2-банди “в” кичик банди)*** | 2023 йилиюнь | Ички ишлар вазирлиги, барча давлат органлари ва ташкилотлари  | **Тўлиқ бажарилди**.Фармоннинг мазкур банди “в” кичик бандида белгиланган вазифа ижросини таъминлаш мақсадида Ўзбекистон Республикаси Вазирлар Маҳкамасининг “Миграция ва фуқароликни расмийлаштириш, шунингдек, автомототранспорт воситаларини давлат рўйхатидан ўтказиш ва рўйхатдан ўтказиш давлат рақами белгиларини бериш бўйича давлат хизматлари кўрсатиш тартибини такомиллаштириш тўғрисида”ги 2023 йил 31 июль кунидаги 321-сон қарори қабул қилинди. |
| 3. | Йўл ҳаракати хавфсизлигини таъминлаш соҳасини “шаҳар автомобиллар эмас, балки пиёдалар учун” ғояси асосида ислоҳ қилиш мақсадида:2023 йил 1 апрелдан бошлаб Тошкент ва Нукус шаҳарларида ҳамда вилоятлар ва туманларнинг марказларида транспорт воситалари ҳаракатланишининг энг юқори тезлиги соатига 70 километрдан 60 километргача тушириш.***(Фармоннинг 15-банди “а”кичик банди*** | 2023 йилмарт | Ички ишлар вазирлиги  | **Тўлиқ бажарилди**.Фармоннинг мазкур банди “а” кичик бандида белгиланган вазифа ижросини таъминлаш мақсадида Ўзбекистон Республикаси Вазирлар Маҳкамасининг “Йўл ҳаракати қоидаларига автомабиль йўлларида ҳаракат хавфсизлигини таъминлашга қаратилган ўзгартириш киритиш тўғрисида” 2023 йил 3 апрель кунидаги 140-сон қарори қабул қилинди. |
| 4. | Йўл ҳаракати хавфсизлигини таъминлаш соҳасини **“шаҳар автомобиллар эмас, балки пиёдалар учун”** ғояси асосида ислоҳ қилиш мақсадида:**2023 йил 1 декабрдан бошлаб** транспорт воситасининг эгасига транспорт воситасини бошқариш ҳуқуқи ўтказилган шахс билан биргаликда тегишли ҳуқуқни белгиловчи ҳужжатни (ишончнома ва бошқалар) такдим этган ҳолда, давлат йўл ҳаракати хавфсизлиги хизмати органларини транспорт воситасини бошқариш ҳуқуқини ўтказганлиги ҳақида хабардор қилиш ҳуқуқи берилсин.Бунда, хабарнома олинган кундан бошлаб ваколатли орган томонидан Йўл ҳаракати хавфсизлиги хизматининг Ягона автоматлаштирилган ахборот-таҳлил тизимига тегишли ўзгартиришлар киритиш ҳамда ушбу транспорт воситасида содир этилган йўл ҳаракати қоидалари бузилганлиги учун бошқариш ҳуқуқи ўтказилган шахсга нисбатан маъмурий баённома расмийлаштириш тартиби жорий этилиши белгилансин.***(Фармоннинг 15-банди “б” кичик банди)*** | 2023 йилноябрь  | Ички ишлар вазирлиги | **Бажарилди.**Фармоннинг 15-банди “б” кичик бандида белгиланган вазифа ижросини самарали ташкиллаштириш учун Ички ишлар вазирлиги Йўл ҳаракати хавфсизлиги хизмати томонидан қуйидаги лойиҳалар ишлаб чиқилди:“Ўзбекистон Республикасининг Маъмурий жавобгарлик тўғрисидаги кодексига юридик шахсларга тегишли транспорт воситасидан фойдаланиб содир этилган йўл ҳаракати қоидалари бузилганлик учун жавобгарликни белгилаш тартибини такомиллаштиришга қаратилган қўшимча ва ўзгартишлар киритиш ҳақида”ги Ўзбекистон Республикасининг Қонуни лойиҳаси ишлаб чиқилди. (**ID-84229**)Лойиҳа Вазирлар Маҳкамаси томонидан кўриб чиқилиб, 2023 йил 16 ноябрдаги 12/84229/1-2139-сон хат билан Ўзбекистон Республикаси Олий Мажлиси Қонунчилик палатасига киритилган.Вазирлар Маҳкамасининг “Автомототранспорт воситасининг мулкдорларига транспорт воситасини бошқариш ҳуқуқи ўтказилган шахс билан биргаликда тегишли ҳуқуқни белгиловчи ҳужжатни тақдим этган ҳолда, давлат йўл ҳаракати хавфсизлиги хизмати органларини транспорт воситасини бошқариш ҳуқуқини ўтказганлиги ҳақида хабардор қилиш тартибини жорий этиш тўғрисида”ги қарори лойиҳаси ишлаб чиқилди. (**ID-84228**)Лойиҳа Вазирлар Маҳкамаси томонидан кўриб чиқилиб, 2023 йил 15 ноябрдаги 12/84228/1-2139-сон хат билан Ўзбекистон Республикаси Президенти Админстрациясига киритилган. |

**Ўзбекистон Республикаси**

**Ички ишлар вазирлиги**